বগুড়া সংবাদ ডট কম (কাহালু প্রতিনিধি এম এ মতিন) : বগুড়ার কাহালু সিদ্দিকীয়া ফাজিল (ডিগ্রী) মাদরাসায় উপজেলা মাদরাসা শিক্ষক সমিতির আয়োজনে (৭জুলাই-৯জুলাই) ৩ দিনব্যাপী গণিত বিষয়ে প্রশিক্ষণ কর্মশালা/১৮ইং এর উদ্বোধনী অনুষ্ঠানে প্রধান অতিথি হিসেবে বক্তব্য রাখেন কাহালু উপজেলা নির্বাহী অফিসার মোঃ আরাফাত রহমান। সোমবার ৩ দিনব্যাপী গণিত বিষয়ে প্রশিক্ষণ কর্মশালার সমাপনী অনুষ্ঠান কাহালু সিদ্দিকীয়া ফাজিল (ডিগ্রী) মাদরাসার অধ্যক্ষ এ বি এম হাফিজুর রহমান এর সভাপতিত্বে অনুষ্ঠিত হয়। উক্ত সমাপনী অনুষ্ঠানে প্রধান অতিথি হিসেবে বক্তব্য রাখেন কাহালু উপজেলা মাধ্যমিক শিক্ষা অফিসার মোঃ শফিকুল ইসলাম। অন্যান্যদের মধ্যে বক্তব্য রাখেন, বামুজা সিদ্দিকীয়া ফাজিল (ডিগ্রী) মাদরাসার অধ্যক্ষ ডক্টর মোহাম্মদ আব্দুল মান্নান, পিলকুঞ্জ ফাজিল (ডিগ্রী) মাদরাসার অধ্যক্ষ মোঃ ইউনুস আলী, মুরইল আলিম মাদরাসার অধ্যক্ষ মোঃ আব্দুল হক, শীতলাই দাখিল মাদরাসার সুপারঃ মোঃ বেলাল হোসেন, ভালশুন দাখিল মাদরাসার সুপারঃ এ বি এম জালাল উদ্দিন প্রমূখ। ৩ দিনব্যাপী গণিত বিষয়ে প্রশিক্ষণ কর্মশালার প্রশিক্ষক ছিলেন বামুজা সিদ্দিকীয়া ফাজিল (ডিগ্রী) মাদরাসার গণিত শিক্ষক মোঃ রফিকুল ইসলাম, পিলকুঞ্জ ফাজিল (ডিগ্রী) মাদরাসার গণিত শিক্ষক মোঃ মনিকুজ্জামান, মাগুড়া আলিম মাদরাসার গণিত শিক্ষক মোঃ আবু জুয়েল, লোহাজল দাখিল মাদরাসার গণিত শিক্ষক মোঃ আমিনুল ইসলাম, শীতলাই দাখিল মাদরাসার গণিত শিক্ষক মোঃ বাবলু প্রাং ও কাহালু তাইরুন্নেছা বালিকা উচ্চ বিদ্যালয়ের গণিত শিক্ষক মোঃ আবু হানিফ। ৩ দিনব্যাপী গণিত বিষয়ে প্রশিক্ষণ কর্মশালায় উপজেলার ১৮টি মাদরাসা হতে ১৮ জন গণিত শিক্ষক অংশগ্রহণ করে।